jkorsvik/nowiki_second_scrape_merged huggingface dataset:
Brun vårtannspinner

Brun vårtannspinner (Odontosia carmelita) er en sommerfugl som tilhører familien tannspinnere (Notodontidae). Denne grå arten med delvis gjennomsiktige vinger forekommer nord til Nordland i Norge.


== Utseende ==
En middelsstor (vingespenn 38 – 48 mm), grå spinner. Vingene er tynt skjellkledte og delvis gjennomsiktige. Hodet er ganske lite, antennene er kamformede (med korte tenner) hos hannen og trådformede hos hunnen, i begge tilfeller litt mindre enn halvparten så lange som forvingen. Brystet er kraftig og kledt med mørkebrune, oppstående hår, i tillegg er det to skråstriper av lyse skjell som løper fra bakhjørnene mot midten. Bakkroppen er kledt med korte, brune hår. Forvingen er avrundet trekantet og grå. Ytterkanten ser tannet ut på grunn av en mørk kantlinje som går i siksak, men er egentlig bare litt bølgete. Vingen har en lys, kommaformet flekk ved fremkanten nær spissen. Omtrent midt på forvingens bakkant er det en kraftig "tann" av avlange skjell, denne er noe mørkere enn resten av vingen. Bakvingen er grå med et utydelig, lyst tverrbånd og en diffus, mørkere flekk ved bakhjørnet. Larven er naken uten noen kroppsutvekster, kort og trinn, gulgrønn på oversiden og blågrønn på undersiden, med en gul og rosa stripe mellom.


== Levevis ==
Brun vårtannspinner flyr i bjørkeskog, og larvene lever på bjørk (Betula spp.). I Sør-Skandinavia er de voksne sommerfuglene på vingene i april – mai, lenger nord kan flygetiden vare frem til midtsommer. De flyr om natten, og hannene, men ikke hunnene, kommer gjerne til lys. Etter paringen legger hunnen 100 – 130 egg enkeltvis eller i små grupper på undersiden av bjørkeblader. De fleste larvene utvikler seg trolig høyt oppe i trekronene. Larven er utvokst på ettersommeren, da den kryper ned på bakken, spinner seg inn i en kokong og forvandler seg til en puppe. Denne overvintrer, noen ganger opptil tre ganger, før den klekkes om våren.


== Utbredelse ==
Arten finnes i Mellom-Europa og videre østover gjennom Russland til området rundt Bajkalsjøen, Jakutia og Mongolia. Den mangler i Sør-Europa. I Norge er den funnet nord til det sørlige Nordland, og er forholdsvis vanlig i Sør-Norge.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum Norvegiae. Norsk entomologisk forening. 192 sider.
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) vanlig vårtannspinner i Encyclopedia of Life 
(en) vanlig vårtannspinner i Global Biodiversity Information Facility 
(no) vanlig vårtannspinner hos Artsdatabanken 
(sv) vanlig vårtannspinner hos Dyntaxa 
(en) vanlig vårtannspinner hos Fauna Europaea 
(en) vanlig vårtannspinner hos NCBI 
(en) Kategori:Odontosia carmelita – bilder, video eller lyd på Wikimedia Commons 
Odontosia carmelita – detaljert informasjon på Wikispecies
Lovavdelingen

Lovavdelingen er en avdeling i Justis- og beredskapsdepartementet som har ansvar for teknisk kvalitet i lovverket samt å gi juridiske råd til regjeringen og departementene. Alle lovforslag, med unntak av skattelovforslag, blir forelagt Lovavdelingen for lovteknisk gjennomgåelse.
En stor andel av dommere i Norges Høyesterett har vært rekruttert fra Lovavdelingen.


== Organisasjon ==
Lovavdelingen ledes av ekspedisjonssjef Ketil Bøe Moen. Fra 2008 til 2019 ble 
lovavdelingen ledet av Knut Helge Reinskou. Avdelingen er delt i tre enheter:
Enhet for privatrett har ansvar for kontraktsrett, erstatningsrett, forsikringsrett, tingsrett, panterett, konkursrett, inkasso, tvangsfullbyrding, arverett, familierett, umyndige, selskapsrett, stiftelser, interlegal rett, internasjonal sivilprosess og deler av transportretten.
Enhet for offentlig rett har ansvar for statsrett, alminnelig forvaltningsrett, ekspropriasjon og generelle lovgivningsspørsmål, samt – i samarbeid med Utenriksdepartementet – folkerett, europarett og internasjonale menneskerettigheter.
Enhet for strafferett og prosess har ansvar for strafferett, norsk og internasjonal straffeprosess, sivilprosess, menneskerettighetsspørsmål i strafferett og prosess, personvernlovgivningen og nordisk lovsamarbeid.


== Ledere ==
Fra 1885 til 1899 byråsjefer ved Lovkontoret, fra 1899 Lovavdelingen.
Fredrik Olof August Woxen 1885-1889
Frederik Valdemar Nicolai Beichmann 1889-1897
Sigurd Lambrechts 1897-1906
(ubesatt) 1906-1908
Paul Ivar Paulsen 1908-1913
Einar Hanssen 1913-1918
Edvin Albion Jarl Alten 1918-1925
Per Andreas Augdahl 1925-1941
Henrik Eiler Støren Bahr 1941-1943 (fungerende)
Søren Georg Daniel de Fine von Krogh Hasle juli 1943-1945 (konstituert)
Henrik Eiler Støren Bahr mai 1945-1945
Finn Hiorthøy 1945-1955
Andreas Endresen 1955-1959
Carl Ludovico Stabel 1956-1963
Stein Rognlien 1963-1988
Kirsti Coward 1988-1994
Inge Lorange Backer 1995-2008
Knut Helge Reinskou 2008-2019
Ketil Bøe Moen 2019-


== Referanser ==


== Litteratur ==
Statspolitiet 1941-1945 av Eirik Veum, Kagge forlag, 2012. ISBN 978-82-489-1299-6


== Eksterne lenker ==
regjeringen.no Lovavdelingens oppgaver og historie
Festskrift Lovavdelingen – 100 år 1885-1985 redigert av Kirsti Coward, Helge Olav Bugge og Stein Rognlien
Tony Jones

Tony Jones (født 15. april 1960) er en engelsk, profesjonell snookerspiller.
Jones vant overraskende European Open i 1991 da han slo Mark Johnston-Allen 9–7 i finalen. Han var på dette tidspunkt rangert som nummer 35 i verden og steg som en følge av seieren til en 15.-plass på rangeringen for sesongen 1991/1992. Han falt imidlertid ut av topp seksten foran den påfølgende sesongen.


== Eksterne lenker ==
(en) Tony Jones – CueTracker
Leon (mannsnavn)

Leon er et mannsnavn som kan være:

en fransk form av Leo.
en kortform av navn som begynner på Leon-, som Leonidas, Leonardo og Leonard.Alle formene har er relatert til det greske ordet λέων (leon), «løve».


== Utbredelse ==
Tabellen nedenfor gir en detaljert oversikt over populariteten til mannsnavnet Leon og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Leon Aurdal (f. 1942), norsk billedkunstner
Leon Russell (f. 1942), amerikansk sanger og musiker
Leon Jarle Aurdal (f. 1958), norsk høgskoledirektør
Leon Jackson (f. 1988), skotsk sanger


== Referanser ==


== Eksterne lenker ==

(en) Behind the Name: Leon
(en) Think Baby Names: Leon
Gunvor Kloster

Gunvor Kloster (født 21. mai 1935) er en norsk bibliotekar og barnebokforfatter, bosatt i Stavanger. 
Hun debuterte i bokform i 1973 med Karens lille verden og har skrevet tolv barne- og ungdomsbøker. Hun vant Dammprisen i 1979 for Venn mistet. 

Som mor til fire ble det en del høytlesning. Det førte til at jeg selv begynte å skrive. Jeg laget meg rett og slett et yrke som kunne kombineres med barnepass.Selv om jeg startet opp med å skrive for Barnetimen for de minste, har jeg aldri følt at jeg hører hjemme i Egner/Vestly-tradisjonen. Regner meg som fjernt fra elendighetsbeskrivelser og burlesk humor.


== Bibliografi ==
Karens lille verden, barnebok, Damm (1973)
Karen har en hemmelighet, barnebok, Damm (1975)
Ingen konge i slottet, barnebok, Damm (1976)
En som ligner på meg, ungdomsbok, Gyldendal (1978)
Karens bilder, barnebok, Gyldendal (1979)
Venn mistet, barnebok, Damm (1979)
Vi må hente apekatten, barnebok, Damm (1980)
Klondoli – hvem er det? barnebok, Damm (1982)
Kommer du torsdag? barnebok, Solum (1985)
Trehestens korte sommer, barnebok, Solum (1986)
Maia og den lange krigen, barnebok, Solum (1990)
Ikke i dag heller..., barnebok, Solum (1993)


== Kilder ==
Presentasjon av Gunvor Kloster i Forfatterkatalogen på Forfattersentrums nettsider


== Eksterne lenker ==
(no) Publikasjoner av Gunvor Kloster i BIBSYSDigitaliserte bøker av Gunvor Kloster i Nasjonalbiblioteket
Leo

Leo er et mannsnavn med flere mulige opprinnelser. Det kan være dannet av:

det latinske ordet leo, «løve».
det latinske ordet leonitus, «som en løve».
det gammelhøytyske ordet lewo, «løve».
det gammelhøytyske ordet liut, «folk».


== Utbredelse ==
Tabellen nedenfor gir en detaljert oversikt over populariteten til mannsnavnet Leo og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Leo Tolstoj (1828–1910), russisk forfatter
Leo Trotskij (1879–1940), russisk revolusjonær
Leo Fender (1909–1991), amerikansk gitar designer
Leo Eitinger (1912–1996), norsk psykiater
Leo Kottke (f. 1945), amerikansk gitarist
Leo Ajkic (f. 1983), bosnisk-norsk programleder og reporter


== Annen bruk av navnet ==
Leo var blant de hundre mest brukte navnene på hunder og blant de hundre mest brukte navnene katter i Norge i 2014.


== Referanser ==


== Eksterne lenker ==

(en) Behind the Name: Leo
(en) Think Baby Names: Leo
Vaskeservant

Vaskeservant er et møbel som i dag befinner seg på badet. Før en fikk innlagt varmt vann, var en slik plassering mindre viktig, og den kunne ha andre plasseringer. Varmt vann måtte en hente fra vannkjelen på kjøkkenet. En vaskeservant på et kjøkken kalles ofte for vaskekum, og kan med fordel romme en stekepanne.Fra gammelt var servanten et møbel som gjerne var flyttbart. Spesielt i kaldere strøk ville en gjerne vaske seg i varmen fra en ovn, men ikke nødvendigvis ha servanten permanent til stede, enten det var i kjøkken eller stue. 
Den enkleste utgaven var trebent, laget av tre, eller, mere vanlig, flatjern. Øverst var der en ring til vaskevannsfat, og nedover kunne der være kroker for håndklær og kluter, og skål til såpe. Mer forseggjorte utgaver kunne være skapformede, med speil og hyller.
Ordbruken er i dag noe endret, slik at benevnelsen servant brukes om porselensdeler, og ikke selve møbelet.


== Helse ==


=== Støy ===
Vannkraner og vaskeservanter kan støye en del under bruk, særlig når det er turbulent strømning. Støy fra vannkraner kan påvirke trivselen, og kan til og med bidra til hørselstap dersom man utsettes for sammenhengende støy over lengre tid. Foruten støy fra selve vannkranen hender det også at det kommer støy fra vibrasjoner i rørledningene, eller av at vannet treffer vaskekummen eller andre objekter. Vaskemummer av metall er ofte støyer ofte mer enn servanter av andre materialer.


== Se også ==
Vaskestell, en forløper til moderne vaskeservanter


== Referanser ==


== Eksterne lenker ==
Se Vaskeservant i DigitaltMuseum
(en) Sinks – kategori av bilder, video eller lyd på Commons
Sverre Lunde Pedersen

Sverre Lunde Pedersen (født 17. juli 1992) er en norsk skøyteløper. Han er den første nordmann noensinne som ble junior-verdensmester i allround skøyter to år på rad, nemlig i 2011 og 2012. Han tok bronse på 5 000 meter og var med på det norske laget som vant gull på lagtempo  under Vinter-OL 2018 i Pyeongchang. Han ble verdensmester på 5 000 meter under Enkeltdistanse-VM på skøyter 2019 i Inzell.
Han var uttatt til OL 2010, men fikk ikke gå noen distanser. Han debuterte i EM allround i Collalbo 7.–9. januar 2011, og endte som nr. 6 totalt. Det er beste EM-resultat av en norsk 18-åring siden Per Ivar Moe tok bronse i 1963. Under EM allround i Heerenveen i 2013 kom han på fjerdeplass sammenlagt, plassen bak Håvard Bøkko. 
Han representerer Fana IL. Han trenes av faren, Jarle Pedersen.
Han tok sin første seier i verdenscupen 21. november 2014 da han vant 1 500 meter i Seoul på tiden 1.47,76 foran Wouter olde Heuvel og Kjeld Nuis.
12. mars 2017 tok Pedersen tredjeplassen på 1 500 meter i verdenscupavslutningen i Stavanger. Han fikk tiden 1.46,61 bak Kjeld Nuis (1.45,00) og Patrick Roest (1.46,28). 
På lagtempoen sammen med Simen Spieler Nilsen og Sindre Henriksen ble det sølv bak Nederland.
10. og 11. mars 2018 deltok Pedersen i VM Allround i Amsterdam. Han vant 5 000 meter og 1 500 meter og ledet klart foran siste distanse, 10 000 meter, men falt midtveis i løpet. Han kom inn til en 5. plass på distansen og ble nummer 2 sammenlagt etter Patrick Roest fra Nederland.


== Personlige rekorder ==
Oppdatert per 3. mars 2019.


== Sammenlagt i Verdenscupen ==
Oppdatert etter sesongen 2020/21.

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.


== Annet ==
I 2011 ble Karolineprisen fra Wang Toppidrett tildelt Pedersen og fiolinist Guro Kleven Hagen fra Nord-Aurdal.


== Referanser ==


== Eksterne lenker ==
(en) Sverre Lunde Pedersen – kategori av bilder, video eller lyd på Commons 
(en) Sverre Lunde Pedersen på Internet Movie Database 
(de) Sverre Lunde Pedersen – Munzinger Sportsarchiv 
(en) Sverre Lunde Pedersen – Olympics.com 
(en) Sverre Lunde Pedersen – Olympic.org 
(en) Sverre Lunde Pedersen – Olympedia 
(en) Sverre Lunde Pedersen – Sports-Reference (OL-resultater – arkivert) 
(en) Sverre Lunde Pedersen – Speedskatingbase.eu 
(en) Sverre Lunde Pedersen – SpeedSkatingNews.info 
(en) Sverre Lunde Pedersen – SpeedSkatingStats.com 
(no)  «NSF Distanse/Allround 2014/15 : Sverre Lunde Pedersen» (PDF). Norges Skøyteforbund. Arkivert fra originalen (.pdf) 23. desember 2014. Besøkt 31. desember 2020. 
(en) Sverre Lunde Pedersen på SpeedskatingResults.com
(en) «Athletes : Sverre Lunde Pedersen». Sochi2014.com. 5. juli 2014. Arkivert fra originalen 5. juli 2014. Besøkt 30. august 2015. 
(en) «PyeongChang 2018 : Speed Skating Athlete Profile – Sverre Lunde Pedersen». pyeongchang2018.com. Arkivert fra originalen (.htm) 28. februar 2018. Besøkt 31. desember 2020. 
(en) Bilder av Sverre Lunde Pedersen på SpeedSkatingPhotos.info/DesgPhoto.com
Norgesglasset (NRK)

Norgesglasset var et norsk radioprogram som ble sendt på NRK Radio fra 1994 til 2019. Programmet ble sendt alle hverdager og søndager på NRK P1 fra klokken 12 til 14. Pål Plassen var programleder fra 2007. Tidligere ble programmet ledet av Hans-Petter Jacobsen, Stig Hernes og Arild Opheim.
Programmet hadde flere faste kåsører, blant andre Nils Chr. Geelmuyden, Per Inge Torkelsen, Halvard C. Hanssen, Ingvild Wedaa Tennfjord, Tron Soot-Ryen, Marianne Meløy og Linda Eide.
Første sending gikk 29. august 1994 med programleder Hans-Petter Jacobsen, og var i starten på én time, med reportasjemagasin med musikk mellom reportasjene. Siste sending gikk 13. desember 2019.


== Om programmet ==
Norgesglasset og redaksjonens journalister ble flere ganger tildelt priser i Prix Radio.Programmet var i perioder blant de mest hørte radioprogrammene i Norge. Tall fra 2006 viste at programmet var det sjette mest hørte programmet i Norge, med drøyt 800 000 daglige lyttere og en lytterandel på litt over 20 %.


== Referanser ==


== Eksterne lenker ==
Offisielt nettsted
Frankie Muniz

Francisco James «Frankie» Muniz IV (født 5. desember 1985 i Ridgewood, New Jersey) er en Emmy Award- og Golden Globe Award-nominert amerikansk skuespiller. Han hadde hovedrollen i Malcolm i midten, og er også kjent for Big Fat Liar, Agent Cody Banks, My dog Skip og Stay Alive.
Muniz er sønn av Denise, en tidligere sykepleier, og Francisco James Muniz III, en restaurant-manager. Hans far var opprinnelig fra Puerto Rico og hans mor er av italiensk og irsk avstamning. Han har en eldre søster, Christina. Muniz ble først oppdaget i en alder av åtte år på en talentkonkurranse i Raleigh i Nord-Carolina, kort tid etter at familien hadde flyttet fra Ridgewood. Han første rolle var som karakteren Tiny Tim i en lokal produksjon av A Christmas Carol. 
Hans foreldre skilte seg kort tid senere. Muniz flyttet senere til Burbank, California, sammen med sin mor. Han spilte i forskjellige reklamefilmer og fikk sin debut i TV-filmen, To Dance with Olivia som hadde premiere i 1997. Samme året dukket han i TV-kanalen CBS sin presentasjon Hallmark Hall of Fame av What a Deaf Man Heard. Han hadde en liten rolle i filmen Lost & Found (1999) som førte til hans gjennombrudd med tittelrollen i TV-serien Malcolm in the Middle. Han medvirket også i filmen Extreme Movie (2008) der han spilte Chuck Adams.    
Det neste store prosjektet for Muniz er New Year's Eve, oppfølgeren til Valentine's Day.


== Eksterne lenker ==
(en) Frankie Muniz på Internet Movie Database 
(sv) Frankie Muniz i Svensk Filmdatabas 
(da) Frankie Muniz på Filmdatabasen 
(da) Frankie Muniz på Scope 
(fr) Frankie Muniz på Allociné 
(en) Frankie Muniz på AllMovie 
(en) Frankie Muniz hos Rotten Tomatoes 
(en) Frankie Muniz hos The Movie Database 
(en) Frankie Muniz hos Behind The Voice Actors
Pākehā

Pākehā er et uttrykk māorier på New Zealand bruker om folk med europeisk bakgrunn (for det meste britisk). For mange māorier betyr det også ikke-māorisk. Ordet kom i bruk etter at europeisk kolonialisering av New Zealand begynte sent på 1700-tallet. 


== Opphavet til ordet ==
Det nøyaktige opphavet til ordet Pākehā er ukjent, men mest sannsynligvis kommer det fra ordet pākehakeha (som hos noen māoristammer betyr mytiske «fiskemenn», og/eller pakepakehā (mytiske menneskeliknende skapninger med lys hud og lyst hår) [1].
Hanger Lane undergrunnsstasjon

Hanger Lane undergrunnsstasjon er en stasjon i Londons undergrunnsbane Den betjener West Ruislip-grenen av Central-linjen, og ligger i kollektivsone 3. Stasjonen ligger i gangavstand til Piccadilly-linjens Park Royal stasjon.  Selve stasjonsbygningen utgjør sentrum av den komplekse rundkjøringen Hanger Lane Gyratory.


== Eksterne lenker ==
(en) Hanger Lane tube station – kategori av bilder, video eller lyd på Commons 
Hanger Lane Underground Station   Transport for London (Engelsk)
Perivale undergrunnsstasjon

Perivale undergrunnsstasjon er en stasjon i Londons undergrunnsbane. Den betjener West Ruislip-grenen av Central-linjen, og ligger i kollektivsone 4. Stasjonen ble åpnet som Perivale Halt av Great Western Railway i 1904. Undergrunnsbanen overtok den 30. juni 1947, og døpte stasjonen om til Perivale.


== Eksterne lenker ==
Perivale Underground Station Transport for London (Engelsk)
Northolt undergrunnsstasjon

Northolt undergrunnsstasjon er en stasjon i Londons undergrunnsbane. 


== Eksterne lenker ==
Northolt Underground Station Transport for London (Engelsk)
Are We Done Yet?

Are We Done Yet? er en komediefilm fra 2007, med Ice Cube i hovedrollen. Filmen begynte som en gjenskapelse av Cary Grants klassiske komedie Bygg og bli gær'n, men endte isteden opp som en etterfølger til filmen Are We There Yet? fra 2005. Filmen ble regissert av Steve Carr, og manus ble skrevet av Hank Nelken. Innspillingen ble gjort i Vancouver i Canada, mens filmens handling er satt til Oregon.


== Handling ==
Filmen handler om familien Nick, Suzanne, Lindsey og Kevin, som møttes i den forrige filmen, og som nå flytter fra byen til en forstad for å skape seg et idyllisk liv. Et hus som må pusses opp fører til kaos, og Nick havner i klammeri med den eksentriske entreprenøren Chuck Mitchell jr. Suzanne og barna får imidlertid et godt forhold til entreprenøren, og dette gjør bare at Nick får enda større problemer med ham.


== Rolleliste ==


== Kritikk ==
Are We Done Yet? mottok dårlige omtaler, og har kun 8% på nettsiden Rotten Tomatoes som påstår at filmen ligner veldig på Dusinet fullt 2. Den ble nominert til Razzie-prisen for «Dårligste gjenskapelse eller rip-off» under den 28. Razzie-utdelingen, men «tapte» for Lindsay Lohans I Know Who Killed Me.
Til tross for de dårlige kritikkene spilte filmen inn over 50 millioner amerikanske dollar


== Referanser ==


== Eksterne lenker ==
(en) Are We Done Yet? på Internet Movie Database 
(no) Are We Done Yet? hos Filmfront 
(da) Are We Done Yet? i Danmark Nationale Filminstitut 
(fr) Are We Done Yet? på Allociné 
(nl) Are We Done Yet? på MovieMeter 
(en) Are We Done Yet? på AllMovie 
(en) Are We Done Yet? på Turner Classic Movies 
(en) Are We Done Yet? på Rotten Tomatoes 
(en) Are We Done Yet? på Metacritic 
(en) Are We Done Yet? på Box Office Mojo 
Are We Done Yet? Offisiell nettside
Vukosava Đapić

Vukosava Đapić (født 21. januar 1978) er en friidrettsutøver fra Serbia og Montenegro. I 2005 ble hun utestengt i 2 år for bruk av dopingmiddelet Metenolon


== Referanser ==


== Eksterne lenker ==
(en) Vukosava Đapić – Olympedia 
(en) Vukosava Đapić – Sports-Reference (OL-resultater – arkivert) 
(en) Vukosava Đapić – World Athletics
Mitsubishi Grandis

Mitsubishi Grandis er en syvseters minivan (MPV) som ble produsert av det japanske bilkonsernet Mitsubishi Motors Corporation. Modellen ble lansert 14. mai 2003 og erstattet Mitsubishi Space Wagon. Mitsubishi Grandis ble solgt i Japan, Asia, Europa, Oseania, Mexico og Sør-Amerika. Bilen ble levert med 2,4 liter firesylindret bensinmotor og en 2,0 liter turbodieselmotor produsert av Volkswagen.
Mitsubishi Grandis vant «Best MPV» på bilutstillingen i Bangkok i 2005.
I Japan ble bilen stoppet for salg i 2009, samme år stanset også salget i Norge. Den ble produsert for enkelte andre markeder frem til årsmodell 2011, men da stanset produksjonen av bilen.


== Spesifikasjoner ==


== Årlig produksjon og salg ==


== Eksterne lenker ==
(en) Mitsubishi Grandis – kategori av bilder, video eller lyd på Commons
Borre Idrettsforening

Borre Idrettsforening (stiftet 1. juli 1933) er en norsk idrettslag fra Borre i Horten kommune i Vestfold.


== Fotball ==
Klubbens A-lag i fotball har for det meste spilt i 3. divisjon, helt til de rykket ned til 4. divisjon etter 2007-sesongen og videre ned etter 2009-sesongen. Borre valgte foran 2010-sesongen å inngå et samarbeid med Falks fotballgruppe, slik at A-lag og juniorlag for menn skulle ivaretas av Falk. Vinteren 2019 gjenopptok Borre A-lagssatsningen på herresiden, og overtok Falk/Borres lag i 4. divisjon 2019.


=== Tabell ===


=== Fotball-NM ===
Klubben spilte mot Strømsgodset i 1999, da vant Godset 4-1. De har også møtt Skeid i 2003, da vant Skeid 3-2, og i 2004 møtte klubben Moss på Borre Idrettsplass. Moss ledet bare 1-0 til pause, men vant til slutt 9-1.


== Kjente utøvere ==
Daniel Moen Hansen, fotball
Mats Haakenstad, fotball
Sigbjørn Langaas, fotball
Kjell Roppestad, fotball


== Referanser ==


== Litteraturliste ==
Brustad, Arne, red. (1952). Aktive fotballspillere. B. 1. Oslo: Idrettsforlaget. s. 752 sider. 


== Eksterne lenker ==
Offisielt nettsted